BILAG

**DET BLANDEDE EØS-UDVALGS AFGØRELSE**

**Nr.**

**af**

**om ændring af bilag II (Tekniske forskrifter, standarder, prøvning og certificering) og bilag XI (Elektronisk kommunikation, audiovisuelle tjenesteydelser og informationssamfund) til EØS-aftalen**

DET BLANDEDE EØS-UDVALG HAR —

under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og

ud fra følgende betragtninger:

1. Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester[[1]](#footnote-1) skal indarbejdes i EØS-aftalen.
2. Direktiv (EU) 2015/1535 ophæver Europa-Parlamentets og Rådets direktiv 98/34/EF[[2]](#footnote-2), som ændret ved Europa-Parlamentets og Rådets direktiv 98/48/EF[[3]](#footnote-3), som er indarbejdet i EØS-aftalen, og som derfor skal udgå af EØS-aftalen.
3. Selv om EFTA-staterne kan komme med bemærkninger og detaljerede udtalelser i forbindelse med udkast til en teknisk forskrift, der er meddelt af andre EFTA-stater, kan de kun fremsætte bemærkninger i forbindelse med udkast til en teknisk forskrift, der er meddelt af EU-medlemsstater og vice versa.
4. Bilag II og XI til EØS-aftalen bør derfor ændres —

VEDTAGET DENNE AFGØRELSE:

Artikel 1

Teksten i punkt 1 (Europa-Parlamentets og Rådets direktiv 98/34/EF) i kapitel XIX i bilag II til EØS-aftalen affattes således:

"**32015 L 1535**: Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT L 241 af 17.9.2015, s. 1).

Direktivets bestemmelser gælder med henblik på denne aftale med følgende tilpasninger:

* 1. Artikel 1, stk. 1, litra c), andet afsnit affattes således:

"Udtrykket "teknisk specifikation" dækker ligeledes fremstillingsmetoder og processer vedrørende produkter beregnet til konsum og dyrefoder samt lægemidler som defineret i artikel 1 i direktiv 2001/83/EF (som indarbejdet i punkt 15q i kapitel XIII i bilag II til aftalen ved Det Blandede EØS-Udvalgs afgørelse nr. 82/2002 af 25. juni 2002[[4]](#footnote-4)), samt fremstillingsmetoder og processer vedrørende de øvrige produkter, når de har indvirkning på produkternes karakteristika."

* 1. Følgende tilføjes i artikel 5, nr. 1, første afsnit:

"Det meddelte udkast til teknisk forskrift stilles til rådighed i sin fulde længde både på originalsproget og fuldstændigt oversat til et af Unionens officielle sprog."

* 1. Følgende afsnit tilføjes i artikel 5, stk. 1:

"Kommissionen på Unionens vegne på den ene side og EFTA-Tilsynsmyndigheden eller EFTA-staterne via EFTA-Tilsynsmyndigheden på den anden side kan anmode om yderligere oplysninger om et meddelt udkast til teknisk forskrift."

* 1. Følgende afsnit tilføjes i artikel 5, stk. 2:

"EFTA-Tilsynsmyndigheden fremsender EFTA-staternes bemærkninger til Kommissionen i form af en samlet, koordineret meddelelse, og Kommissionen fremsender Unionens bemærkninger til EFTA-tilsynsmyndigheden."

* 1. Udtrykkene "medlemsstat" og "Kommissionen" i artikel 6, stk. 1, 2 og 7, erstattes af henholdsvis "EFTA-stat" og "EFTA-tilsynsmyndighed".
	2. Artikel 6, stk. 3, 4, 5 og 6, finder ikke anvendelse."

Artikel 2

Teksten til punkt 5i (Europa-Parlamentets og Rådets direktiv 98/34/EF) i bilag XI til EØS-aftalen affattes således:

"**32015 L 1535**: Europa-Parlamentets og Rådets direktiv (EU) 2015/1535 af 9. september 2015 om en informationsprocedure med hensyn til tekniske forskrifter samt forskrifter for informationssamfundets tjenester (EUT L 241 af 17.9.2015, s. 1).

Direktivets bestemmelser gælder med henblik på denne aftale med følgende tilpasninger:

a) Artikel 1, stk. 1, litra c), andet afsnit affattes således:

"Udtrykket "teknisk specifikation" dækker ligeledes fremstillingsmetoder og processer vedrørende produkter beregnet til konsum og dyrefoder samt lægemidler som defineret i artikel 1 i direktiv 2001/83/EF (som indarbejdet i punkt 15q i kapitel XIII i bilag II til aftalen ved Det Blandede EØS-Udvalgs afgørelse nr. 82/2002 af 25. juni 2002[[5]](#footnote-5)), samt fremstillingsmetoder og processer vedrørende de øvrige produkter, når de har indvirkning på produkternes karakteristik."

b) Følgende tilføjes i artikel 5, nr. 1, første afsnit:

 "Det meddelte udkast til teknisk forskrift stilles til rådighed i sin fulde længde både på originalsproget og fuldstændigt oversat til et af Unionens officielle sprog."

c) Følgende afsnit tilføjes i artikel 5, stk. 1:

 "Kommissionen på Unionens vegne på den ene side og EFTA-Tilsynsmyndigheden eller EFTA-staterne via EFTA-Tilsynsmyndigheden på den anden side kan anmode om yderligere oplysninger om et meddelt udkast til teknisk forskrift."

d) Følgende afsnit tilføjes i artikel 5, stk. 2:

"EFTA-Tilsynsmyndigheden fremsender EFTA-staternes bemærkninger til Kommissionen i form af en samlet, koordineret meddelelse, og Kommissionen fremsender Unionens bemærkninger til EFTA-tilsynsmyndigheden."

e) Udtrykkene "medlemsstat" og "Kommissionen" i artikel 6, stk. 1, 2 og 7, erstattes af henholdsvis "EFTA-stat" og "EFTA-tilsynsmyndighed".

f) Artikel 6, stk. 3, 4, 5 og 6, finder ikke anvendelse."

Artikel 3

Den islandske og den norske udgave af direktiv (EU) 2015/1535, der offentliggøres i *Den Europæiske Unions Tidendes* EØS-tillæg, er begge autentiske.

Artikel 4

Denne afgørelse træder i kraft den [...], forudsat at alle meddelelser er indgivet, jf. EØS-aftalens artikel 103, stk. 1[[6]](#footnote-6).

Artikel 5

Denne afgørelse offentliggøres i *Den Europæiske Unions Tidendes* EØS-afsnit og EØS-tillæg.

Udfærdiget i Bruxelles, den [...].

 På Det Blandede EØS-Udvalgs vegne

 Formand

 Sekretærer for
 Det Blandede EØS-Udvalg

1. EUT L 241 af 17.9.2015, s. 1. [↑](#footnote-ref-1)
2. EFT L 204 af 21.7.1998, s. 37. [↑](#footnote-ref-2)
3. EFT L 217 af 5.8.1998, s. 18. [↑](#footnote-ref-3)
4. EFT L 266 af 3.1.2002, s. 32 og EØS-tillæg nr. 49 af 3.10.2002, s. 22. [↑](#footnote-ref-4)
5. EFT L 266 af 3.1.2002, s. 32 og EØS-tillæg nr. 49 af 3.10.2002, s. 22. [↑](#footnote-ref-5)
6. [Ingen forfatningsmæssige krav angivet.] [Forfatningsmæssige krav angivet.] [↑](#footnote-ref-6)